PROCULIN Tears Advance Plus
“Kapljice za oči na osnovi premrežene hialuronske kisline 0,4 %” večodmerne 10 ml

NAVODILO ZA UPORABO 

PROCULIN Tears Advance Plus je sterilna raztopina za oftalmološko uporabo s fiziološkim pH, ki temelji na patentirani tehnologiji premreženja hialuronske kisline (HK) s sečnino, kar izboljša in okrepi specifične mehanske lastnosti nativne HK, da je veliko dlje odporna na razgradnjo s hialuronidazo kot nativna HK. Zaradi tega ima večje in podaljšano mazalno in vlažilno delovanje kot nativna HK.
Hidratantna mrežna struktura premrežene HK je sposobna dlje časa dovajati vodo, kar izboljša mazalne lastnosti nativne HK in hkrati poveča njene vlažilne učinke, zato je indicirana kot dodatek pri sindromu suhega očesa. 
Premrežena HK daje izdelku mazalne, vlažilne in obnovitvene lastnosti, ki lahko olajšajo suhost očesa zaradi sindroma suhega očesa, razdraženega ali utrujenega očesa pri vnetnih stanjih ali okoljskih dejavnikih.
Formula je bila razvita tako, da zagotavlja največje udobje že v prvih trenutkih po aplikaciji. Primerna je za vsakodnevno uporabo, podnevi in ponoči. 
Ne vsebuje konzervansov in/ali molekul s protivnetnim in vazokonstriktivnim delovanjem.
 PROCULIN Tears Advance Plus je združljiv s kontaktnimi lečami.

PREDVIDENA UPORABA:
PROCULIN Tears Advance Plus se uporablja:
- za ponovno vzpostavitev in izboljšanje stabilnosti solznega filma pri sindromu suhega očesa; 
- po refraktivni operaciji;
- za razbremenitev oči v primeru rdečice, utrujenosti in nelagodja očesa ali očesne sluznice zaradi:
           - okoljskih dejavnikov (klimatiziranega zraka, pretirane izpostavljenosti sončnemu sevanju, vetra, dima,
             onesnaženja, morske vode ali vode v bazenu in posušene soli);
           - suhosti oči zaradi pretirane utrujenosti, ki jo povzroča dolgotrajno delo z računalnikom, študij;
           - nepravilnega delovanja solznih žlez po vnetju, kroničnem blefaritisu;
           - nepravilnega delovanja solznih žlez po različnih operacijah oči ali estetskih operacijah vek;
           - nošenje mehkih ali poltrdih kontaktnih leč.
SESTAVA:
Vodna raztopina premreženega polimera natrijevega hialuronata (od tega 0,4 % premreženega polimera natrijevega hialuronata), trometamol, klorovodikova kislina 2N, natrijev klorid, voda za injekcije. Brez konzervansov.
NAVODILA ZA UPORABO:
· Temeljito si umijte roke.
· Pred prvo uporabo odtrgajte zaščitno tesnilo.
· Odstranite zaščitni pokrovček in odprite plastenko.
· Plastenko obrnite navzdol in rahlo pritisnite nanjo, da v vsako oko vkapate 2 kapljici, razen če je predpisano drugače.
· Po vsaki kapljici počakajte nekaj sekund in plastenke ne stiskajte. To bo omogočilo, da se v sterilni sistem za filtriranje zraka vrne dovolj zraka, sicer bo kapljice težje iztisniti.
· Postopno praznjenje plastenke je lahko povezano s potrebo po izvajanju večjega pritiska, da se omogoči dovajanje izdelka. To je posledica lastnosti sistema zapiranja, ki deluje tako, da ohranja sterilnost ter kemične in fizikalne lastnosti raztopin brez konzervansov. Poleg tega v plastenki vedno ostane majhna količina raztopine.
· Po uporabi preostalo kapljico stresite s konice aplikatorja.
· Po uporabi plastenko takoj zaprite s pokrovčkom.
· Zaščitnega pokrovčka ne namestite nazaj, dokler je plastenka še vedno stisnjena.
· Z ničemer se ne dotikajte konice aplikatorja, niti z očmi ali prsti.
· Izdelek lahko uporabljate do 3 mesecev po prvem odprtju.

OPOZORILA IN PREVIDNOSTNI UKREPI
· Izdelek je namenjen samo za oftalmološko uporabo.
· Izdelek je namenjen za uporabo pri enem uporabniku.
· Izdelka ne uporabljajte, če je ovojnina poškodovana ali ni popolnoma zaprta, ko jo prvič odprete.
· Izdelka ne uporabljajte, če so vidni delci in/ali spremembe v barvi raztopine.
· Med uporabo se z odmerno konico plastenke ne dotikajte očesa ali katere koli druge površine.
· Izdelka ne uporabljajte po datumu izteka roka uporabnosti, ki je naveden na škatli in na nalepki.
· Če se med uporabo pojavijo neželeni učinki, prekinite z uporabo in se posvetujte z zdravnikom.
·     Ne uporabljajte v primeru znane preobčutljivosti na katero koli sestavino raztopine.
·     O medsebojnem učinkovanju z zdravili ali drugimi kapljicami za oči ne poročajo; vendar pa pred uporabo drugih kapljic za oči počakajte vsaj 15 minut.
· Izdelek odstranite v skladu z lokalnimi predpisi o ravnanju z odpadki.
·     Hranite zunaj dosega in vidnega polja otrok.
·     Če ste noseči ali dojite, se pred uporabo tega izdelka posvetujte z zdravnikom.
·     Za zunanjo uporabo, ne pogoltnite.
·     Ne poskušajte poškodovati aplikatorja ali ga odstraniti s plastenke.
· O vsakem resnem zapletu, ki se zgodi v zvezi s pripomočkom, je treba poročati proizvajalcu in pristojnemu organu države članice, v kateri imate sedež.

NEŽELENI UČINKI:
Takoj po vkapanju lahko izdelek zaradi viskoznosti raztopine povzroči rahlo začasno zameglitev vida. Zato je priporočljivo počakati nekaj sekund pred vsako dejavnostjo, ki zahteva jasen vid.
PAKIRANJE:
Pakiranje je sestavljeno iz plastenke s pokrovčkom OSD (oftalmološki razpršilnik za stiskanje), ki vsebuje 10 ml oftalmološke raztopine.
POGOJI SHRANJEVANJA: 
Shranjujte med 2 °C in 30 °C na suhem mestu, stran od vročine in neposredne izpostavljenosti sončni svetlobi.
Vsebino je treba porabiti v 3 mesecih po prvem odprtju.

